ddrg/super_eurlex huggingface dataset:
Oficiālais Vēstnesis L 002 , 06/01/1998 Lpp. 0012 - 0013



Komisijas Lēmums (1997. gada 16. decembris) par to Dienvidslāvijas Federatīvās Republikas uzņēmumu sarakstu, kuri apstiprināti svaigas gaļas ievedumiem Kopienā (Dokuments attiecas uz EEZ) (98/8/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterināro pārbaužu problēmām, kas rodas, ievedot liellopus, cūkas, aitas un kazas, un svaigu gaļu vai gaļas produktus no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši 4. panta 1. punktu un 18. panta 1. punkta a) un b) apakšpunktu, tā kā trešo valstu uzņēmumiem nevar atļaut izvest svaigu gaļu uz Kopienu, ja tie neatbilst vispārīgajiem un speciālajiem nosacījumiem, kas noteikti minētajā direktīvā; tā kā Dienvidslāvijas Federatīvā Republika saskaņā ar Direktīvas 72/462/EEK 4. panta 3. punktu ir nosūtījusi to uzņēmumu sarakstu, kuriem ir atļauts izvest attiecīgos produktus uz Kopienu; tā kā Kopienas veterinārajā misijā ir noskaidrots, ka dzīvnieku veselības stāvoklis Dienvidslāvijas Federatīvajā Republikā ir labāks nekā Kopienas valstīs, jo īpaši attiecībā uz transmisīvajām slimībām, kas tiek pārnestas ar gaļu; tā kā Kopienas pārbaudēs uz vietas ir noskaidrots, ka šo uzņēmumu higiēnas standarti ir pietiekami, un tāpēc saskaņā ar minētās direktīvas 4. panta 1. punktu tos var iekļaut pirmajā sagatavotajā to uzņēmumu sarakstā, kuriem var atļaut ievest svaigu gaļu; tā kā uz svaigas gaļas ievešanu no uzņēmumiem, kas iekļauti šā lēmuma pielikumā, joprojām attiecas jau pieņemtie noteikumi, Līguma un jo īpaši pārējo Kopienas veterināro noteikumu vispārīgie noteikumi, konkrēti attiecībā uz veselības aizsardzību; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants 1. Ar šo svaigas gaļas eksportam uz Kopienu tiek apstiprināti Dienvidslāvijas Federatīvās Republikas uzņēmumi, kas uzskaitīti pielikumā. 2. Uz ievedumiem no šiem uzņēmumiem joprojām attiecas Kopienas noteikumi, kas pieņemti veterinārijas jomā, un jo īpaši attiecībā uz veselības aizsardzību. 2. pants Šis lēmums ir adresēts dalībvalstīm. Briselē, 1997. gada 16. decembrī Komisijas vārdā — Komisijas loceklis Franz Fischler [1] OV L 302, 31.12.1972., 28. lpp. -------------------------------------------------- PIELIKUMS UZŅĒMUMU SARAKSTS Apstiprinājuma numurs | Uzņēmums/adrese | Kategorija | SR | SL | CP | CS | B | S/G | P | SP | 11 | Srem, Sid | × | | | × | | | | T | × | × | | | | × | | 63 | Mesokombinat, Leskovac | × | | | × | × | | | | 85 | MIP, Pozarevac | × | | | × | | | | T | × | × | | | | × | | --------------------------------------------------
Official Journal L 326 , 03/12/1998 P. 0034 - 0034



PADOMES LĒMUMS (1998. gada 23. marts) par protokola noslēgšanu no Eiropas Kopienas puses pie 1979. gada Konvencijas par pārrobežu gaisa piesārņojumu lielos attālumos attiecībā uz sēra emisiju samazināšanu (98/686/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 130.s panta 1. punktu saistībā ar 228. panta 2. punkta pirmo teikumu un 228. panta 3. punkta pirmo apakšpunktu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā Kopiena 1994. gada 14. jūnijā parakstīja protokolu pie 1979. gada Konvencijas par pārrobežu gaisa piesārņojumu lielos attālumos attiecībā uz sēra emisiju samazināšanu (turpmāk - "Protokols"); tā kā Protokols konvencijas līgumslēdzējām pusēm nosaka maksimālo sēra emisiju robežu; tā kā Protokolā aplūkotie pasākumi sekmē Kopienas mērķu sasniegšanu attiecībā uz vidi; tā kā atbilstoši kompetencēm Kopiena un dalībvalstis sadarbojas ar trešām valstīm un kompetentām starptautiskām organizācijām; tā kā rezultātā Kopienai jāapstiprina protokols, IR PIEŅĒMUSI ŠO LĒMUMU. 1. pants Kopienas vārdā ir apstiprināts protokols, kas parakstīts 1994. gada 14. jūnijā pie 1979. gada Konvencijas par pārrobežu gaisa piesārņojumu lielos attālumos attiecībā uz sēra emisiju samazināšanu. Protokola teksts ir pievienots šim lēmumam. Ar apstiprināšanas dokumentiem tiek deponēta šī deklarācija: "Eiropas Kopiena paziņo, ka emisiju maksimālā robeža un vidējais procentuālais svērtais daudzums Eiropas Kopienā nedrīkstētu pārsniegt to Eiropas Savienības dalībvalstu saistību summu, kuras ratificējušas šo protokolu, tomēr ir jāuzsver, ka visām dalībvalstīm ir jāsamazina SO2 emisijas saskaņā ar protokola II pielikumā noteikto emisiju maksimālo robežu, kas saskan ar attiecīgiem Kopienas tiesību aktiem." 2. pants Padomes priekšsēdētājs ir pilnvarots iecelt personu, kura var deponēt apstiprināšanas dokumentus un 1. pantā minēto deklarāciju pie Apvienoto Nāciju Organizācijas ģenerālsekretāra saskaņā ar protokola 14. pantu. 3. pants Šo lēmumu publicē Eiropas Kopienu Oficiālajā Vēstnesī. Briselē, 1998. gada 23. martā Padomes vārdā - priekšsēdētājs M. MEACHER [1] OV C 190, 21.6.1997., 13. lpp. [2] OV C 14, 19.1.1998.
Oficiālais Vēstnesis L 254 , 17/09/1997 Lpp. 0017 - 0018



Komisijas Lēmums (1997. gada 16. septembris) par konkrētiem aizsardzības pasākumiem attiecībā uz dažiem Ķīnas izcelsmes zvejniecības produktiem un ar kuru groza Komisijas Lēmumu 97/368/EK (Dokuments attiecas uz EEZ) (97/620/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri reglamentē veterināro pārbaužu organizēšanu produktiem, ko ieved Kopienā no trešajām valstīm [1], kurā jaunākie grozījumi izdarīti ar Direktīvu 96/43/EK, un jo īpaši tās 19. pantu, tā kā, importējot termiski apstrādātas langustu astes, kuru izcelsme ir pārstrādes uzņēmumā Ķīnā, atklāta Vibrio cholerae klātbūtne; tā kā Vibrio cholerae klātbūtnes iemesls pārtikā ir slikti higiēniskie apstākļi pirms un/vai pēc pārtikas apstrādes, un tas rada potenciālus draudus cilvēku veselībai; tā kā produktu imports no attiecīgā Ķīnas uzņēmuma vairs nav atļaujams; tā kā Kopienas pārbaudes Ķīnā un pārbaužu rezultāti Kopienas robežkontroles punktos atklājuši, ka pastāv potenciāli draudi veselībai saistībā ar zvejniecības produktu ražošanu un apstrādi; tā kā Komisijas Lēmums 97/368/EK par konkrētiem aizsardzības pasākumiem attiecībā uz dažiem Ķīnas izcelsmes zvejniecības produktiem [2], kas grozīts ar Lēmumu 97/587/EK [3] paredz svaigu Ķīnas izcelsmes zvejniecības produktu importa aizliegumu un prasību, lai saldēti vai apstrādāti Ķīnas izcelsmes zvejniecības produkti tiktu sistemātiski pakļauti mikrobioloģiskai pārbaudei; tā kā Lēmums 97/368/EK jāpārskata līdz 1997. gada 30. septembrim un, ņemot vērā pašreizējos datus, ir nepieciešams pagarināt šajā Lēmumā noteiktos pasākumus līdz 1998. gada 28. februārim; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šis lēmums attiecas uz svaigiem, saldētiem vai apstrādātiem Ķīnas izcelsmes zvejniecības produktiem. 2. pants Dalībvalstis aizliedz jebkāda veida zivju produktu importu, kuru izcelsme ir šādā Ķīnas uzņēmumā: Yangcheng Fengbao Aquatic Food Co. Ltd. (uzņēmuma reģistrācijas Nr. 3200/02226). 3. pants Lēmuma 97/368/EK 6. pantā datumu "1997. gada 30. septembris" aizstāj ar datumu "1998. gada 28. februāris". 4. pants Dalībvalstis groza pasākumus, ko tās piemēro attiecībā uz importu no Ķīnas, lai tie saskanētu ar šo lēmumu. Dalībvalstis par to nekavējoties informē Komisiju. 5. pants Visus izdevumus, kas radušies, piemērojot šo lēmumu, sedz saņēmējs, nosūtītājs vai viņu aģents. 6. pants Šis lēmums ir adresēts dalībvalstīm. Briselē, 1997. gada 16. septembrī Komisijas vārdā — Komisijas loceklis Franz Fischler [1] OV L 373, 31.12.1990., 1. lpp. [2] OV L 162, 1.7.1996., 1. lpp. [3] OV L 156, 13.6.1997., 57. lpp. --------------------------------------------------
Oficiālais Vēstnesis L 342 , 12/12/1997 Lpp. 0018 - 0018



Padomes Lēmums (1997. gada 24. novembris), ar ko noslēdz Konvenciju par sadarbību Donavas upes aizsardzībā un pastāvīgā izmantošanā (97/825/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 130.s panta 1. punktu saistībā ar 228. panta 2. punkta pirmo teikumu un 3. panta 1. punktu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Komisija Kopienas vārdā piedalījās ad hoc darba grupas sarunās, lai sagatavotu Konvenciju par sadarbību Donavas upes aizsardzībā un pastāvīgā izmantošanā; tā kā šī konvencija Kopienas vārdā parakstīta Sofijā (Bulgārija) 1994. gada 29. jūnijā; tā kā šī konvencija ir pamats divpusējai vai daudzpusējai sadarbībai jūras vides aizsardzībā, Donavas upes piesārņojuma novēršanā un kontrolē un nodrošina pastāvīgu ūdens resursu izmantošanu valstīs, caur kurām plūst Donavas upe; tā kā Kopiena ir noteikusi pasākumus attiecībā uz minētās konvencijas jomu; tā kā šī konvencija uzliek Kopienai šajā jomā starptautiskas saistības; tā kā saskaņā ar 130.r pantu Kopienas vides politika palīdz realizēt mērķus saistībā ar vides saglabāšanu, aizsardzību un kvalitātes uzlabošanu, cilvēku veselības aizsardzību, saprātīgu un racionālu dabas resursu izmantošanu noturīgai attīstībai un starptautiski sekmē veikt reģionālus pasākumus un pasākumus pasaulē attiecībā uz vides problēmu risināšanu; tā kā Kopienas vides politika kopumā ir virzīta uz augstu aizsardzības līmeni; tā kā vides politika pamatojas uz piesardzīgas un profilaktiskas rīcības principiem un uz prioritāru koriģējošas darbības principu vides postījuma avotā un uz principu, ka maksā piesārņotājs; tā kā daļā par savām atbilstošajām kompetencēm Kopiena un dalībvalstis sadarbojas ar attiecīgām trešām valstīm un starptautiskām organizācijām; tā kā konvencijas noslēgšana palīdzēs Kopienai sasniegt 130.r pantā noteiktos mērķus un tā kā šī konvencija ir jāapstiprina, IR PIEŅĒMUSI ŠO LĒMUMU. 1. pants Konvencija par sadarbību Donavas upes aizsardzībā un pastāvīgā izmantošanā ar šo ir apstiprināta Kopienas vārdā. Konvencijas teksts ir pievienots šim lēmumam. 2. pants Ar šo Padomes priekšsēdētājs var izraudzīt personu vai personas, kuras ir pilnvarotas deponēt apstiprināšanas tiesību aktu Rumānijas valdībai saskaņā ar konvencijas 26. pantu. Briselē, 1997. gada 24. novembrī Padomes vārdā — priekšsēdētāja E. Hennicot-Schoepges [1] OV C 288, 1.10.1996., 19. lpp. [2] 1997. gada 25. oktobra atzinums (OV C 347, 18.11.1996., 18. lpp.). [3] OV C 66, 3.3.1997., 1. lpp. --------------------------------------------------
Oficiālais Vēstnesis L 239 , 30/08/1997 Lpp. 0054 - 0055



Komisijas lēmums (1997. gada 30. jūlijs), ar ko precizē summas, kuras noteiktas Regulā (Euratom, EOTK, EK) Nr. 3418/93, ar ko paredz sīki izstrādātu īstenošanas kārtību Finanšu regulas noteikumiem (97/594/EK, EOTK, Euratom) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Eiropas Ogļu un tērauda kopienas dibināšanas līgumu, ņemot vērā Komisijas Regulu (Euratom, EOTK, EK) Nr. 3418/93 (1993. gada 9. decembris), ar ko paredz sīki izstrādātu īstenošanas kārtību dažiem 1977. gada 21. decembra Finanšu regulas noteikumiem [1], un jo īpaši tās 145. pantu, tā kā patēriņa cenu indekss (EUR 15) bija 136,77 1992. gada decembrī, 141,40 1993. gada decembrī, 145,70 1994. gada decembrī un 150,00 1995. gada decembrī; tā kā saskaņā ar Regulas (Euratom, EOTK, EK) Nr. 3418/93 145. pantu minētajā regulā noteiktās fiksētās summas būtu jāpielāgo, piemērojot no 1997. gada 1. janvāra, IR PIEŅĒMUSI ŠO LĒMUMU. 1. pants Regulā (Euratom, EOTK, EK) Nr. 3418/93 noteiktās fiksētās summas precizē, kā norādīts turpmāk, un piemēro no 1997. gada 1. janvāra: INDEKSĒŠANA TRĪSGADU POSMOS (ECU) | | 1994. gada 1. janvāris | 1997. gada 1. janvāris | 81. un 130. pants | 350 | 400 | 109. panta pirmais ievilkums | 900 | 1000 | 109. panta otrais ievilkums | 2400 | 2600 | 31. panta trešais ievilkums | 3300 | 3600 | 132. panta 1. punkta a) apakšpunkts | 7000 | 7700 | 106. pants | 12000 | 13200 | 110. panta otrā ievilkuma c) punkts | 30000 | 32900 | 107. pants | 42000 | 46000 | 110. panta otrā ievilkuma b) punkts | 90000 | 98700 | 108. pants | 300000 | 329000 | 132. panta 1. punkta a) apakšpunkts | 340000 | 372900 | 110. panta otrā ievilkuma a) punkts | 420000 | 460600 | IKGADĒJĀ INDEKSĒŠANA (ECU) | | 1994. gada 1. janvāris | 1997. gada 1. janvāris | | | Grāmatvedis | 31. panta pirmais ievilkums | 120 | 131 | Grāmatveža palīgs | 31. panta otrais ievilkums | 80 | 87 | Avansu pārziņi | 31. panta trešais ievilkums | 40 | 44 | 2. pants Šo lēmumu Komisijas grāmatvedis paziņo pārējām Kopienas iestādēm un struktūrām. Briselē, 1997. gada 30. jūlijā Komisijas vārdā — Komisijas loceklis Erkki Liikanen [1] OV L 315, 16.12.1993., 1. lpp. --------------------------------------------------
Oficiālais Vēstnesis L 228 , 19/08/1997 Lpp. 0031 - 0031



Komisijas Lēmums (1997. gada 13. augusts), ar ko groza Lēmumus 97/515/EK, 97/513/EK, 97/516/EK un 97/517/EK par aizsardzības pasākumiem attiecībā uz dažiem dzīvnieku izcelsmes produktiem, kuru izcelsme ir Indijā, Bangladešā un Madagaskarā (Dokuments attiecas uz EEZ) (97/553/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EK, ar ko nosaka principus, kuri reglamentē veterināro pārbaužu organizēšanu produktiem, ko ieved Kopienā no trešām valstīm [1], kurā jaunākie grozījumi izdarīti ar Direktīvu 96/43/EK [2], un jo īpaši tās 19. panta 7. punktu, tā kā Komisija, pieņemot Lēmumus 97/515/EK [3], 97/513/EK [4], 97/516/EK [5] un 97/517/EK [6] ir noteikusi pasākumus, lai nodrošinātu to, ka Kopienā nevar ievest potenciāli bīstamus dzīvnieku izcelsmes produktus; tā kā šo pasākumu virzība ir tāda, ka tie var apturēt visa veida zvejniecības produktu importu no Indijas, Bangladešas un Madagaskaras un citu dzīvnieku izcelsmes produktu importu no Madagaskaras; tā kā šajos pasākumos ir ietverta iespēja, lai produktus, kas nosūtīti uz Kopienu pirms šo prasību stāšanās spēkā un uzrādīti ievešanai Kopienā līdz 1997. gada 15. augustam, varētu ievest Kopienā ar nosacījumu, ka tiem pēc ievešanas sistemātiski veic mikrobioloģisko izmeklēšanu; tā kā ir jāpagarina šis aizkavēšanās termiņš, nodrošinot augsta līmeņa patērētāju aizsardzību; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumu 97/515/EK, 97/513/EK, 97/516/EK un 97/517/EK 2. pantā datumu "līdz 1997. gada 15. augustam" aizstāj ar datumu "līdz 1997. gada 15. septembrim". 2. pants Dalībvalstis izdara tādus grozījumus pasākumos, kurus tās piemēro tirdzniecībai, lai tie saskanētu ar šo lēmumu. Dalībvalstis par to tūlīt informē Komisiju. 3. pants Šis lēmums ir adresēts dalībvalstīm. Briselē, 1997. gada 13. augustā Komisijas vārdā — Komisijas loceklis Franz Fischler [1] OV L 373, 31.12.1990., 1. lpp. [2] OV L 162, 1.7.1996., 1. lpp. [3] OV L 214, 6.8.1997., 52. lpp. [4] OV L 214, 6.8.1997., 46. lpp. [5] OV L 214, 6.8.1997., 53. lpp. [6] OV L 214, 6.8.1997., 54. lpp. --------------------------------------------------
Oficiālais Vēstnesis L 230 , 11/09/1996 Lpp. 0023 - 0027



Komisijas Lēmums (1996. gada 4. septembris) par dzīvnieku veselības prasībām un veterināro sertifikāciju zirgu dzimtas dzīvnieku spermas importam Kopienā (Dokuments attiecas uz EEZ) (96/539/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, kas nosaka dzīvnieku veselības prasības, kuras regulē to dzīvnieku, spermas, olšūnu un embriju tirdzniecību un importu Kopienā, kas nav pakļauti dzīvnieku veselības prasībām, kuras noteiktas īpašos Kopienas noteikumos, kas minēti Direktīvas 90/425/EEK [1], kurā jaunākie grozījumi izdarīti ar Komisijas Lēmumu 95/176/EK [2], A pielikuma I daļā, un jo īpaši tā 11. panta 2. punktu un 17. un 18. pantu, tā kā ar Lēmumu 94/63/EK [3] Komisija izveidoja to trešo valstu pagaidu sarakstu, no kurām dalībvalstis atļauj importēt aitu dzimtas dzīvnieku, kazu ģints dzīvnieku un zirgu dzimtas dzīvnieku spermu, olšūnas un embrijus un cūku dzimtas dzīvnieku olšūnas un embrijus; tā kā ir jāizveido dzīvnieku veselības nosacījumi un veterinārā sertifikācija svaigas, atdzesētas un saldētas zirgu dzimtas dzīvnieku spermas importam Kopienā saskaņā ar Padomes Direktīvas 92/65/EEK prasībām; tā kā atsevišķas zirgu dzimtas dzīvnieku infekcijas slimības tiek nodotas ar spermu; tā kā tādējādi ir jāveic īpaši dzīvnieku veselības testi, lai noteiktu šādas slimības, kas jādara saskaņā ar īpašām testu programmām, atspoguļojot ērzeļa donora pārvietošanu pirms spermas paņemšanas un tās laikā; tā kā šajā lēmumā noteiktie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj tādas svaigas, dzesētas un saldētas zirgu dzimtas dzīvnieku spermas importu, kas atbilst prasībām, kas noteiktas pielikumā dotajā veterinārā sertifikāta paraugā, un ja šāds sertifikāts ir pienācīgi aizpildīts. 2. pants Šis lēmums ir piemērojams no 1996. gada 1. oktobra. 3. pants Lēmums ir adresēts visām dalībvalstīm. Briselē, 1996. gada 4. septembrī Komisijas vārdā — Komisijas loceklis Franz Fischler [1] OV L 268, 14.9.1992., 54. lpp. [2] OV L 117, 24.5.1995., 23. lpp. [3] OV L 28, 2.2.1994., 47. lpp. -------------------------------------------------- PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Oficiālais Vēstnesis L 257 , 10/10/1996 Lpp. 0043 - 0043



Komisijas Lēmums (1996. gada 30. septembris) par to atzīto organizāciju saraksta publicēšanu, ko dalībvalstis paziņojušas saskaņā ar Padomes Direktīvu 94/57/EK (Dokuments attiecas uz EEZ) (96/587/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 22. novembra Direktīvu 94/57/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā [1], jo īpaši tās 4. panta 5. punktu, tā kā dalībvalstis atbilstīgi Direktīvas 94/57/EK 4. panta 1. punktam ir paziņojušas atzītās organizācijas, IR PIEŅĒMUSI ŠO LĒMUMU. 1. pants Organizācijas, ko dalībvalstis atzinušas saskaņā ar Padomes Direktīvas 94/57/EK 4. panta 1. punktu, ir uzskaitītas šā lēmuma pielikumā. 2. pants Šis lēmums ir adresēts dalībvalstīm. Briselē, 1996. gada 30. septembrī Komisijas vārdā — Komisijas loceklis Neil Kinnock [1] OV L 319, 12.12.1994., 20. lpp. -------------------------------------------------- PIELIKUMS American Bureau of Shipping (ABS) Bureau Veritas (BV) China classification Society (CCS) Det Norske Veritas (DNV) Germanischer Lloyd (GL) Hellenic Register of Shipping (HR) Korean Register of Shipping (KR) Lloyd's Register of Shipping (LR) Nippon Kaiji Kyokai (NK) Registro italiano navale (RINA) --------------------------------------------------
Official Journal L 103 , 26/04/1996 P. 0052 - 0052



PADOMES LĒMUMS (1996. gada 22. aprīlis), ar ko slēdz Trešo papildu protokolu Eiropas Līgumam starp Eiropas Kopienām un to dalībvalstīm, no vienas puses, un Bulgārijas Republiku, no otras puses (96/275/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu, ņemot vērā 1993. gada 8. martā parakstīto Eiropas Līgumu starp Eiropas Kopienām un to dalībvalstīm, no vienas puses, un Bulgārijas Republiku, no otras puses[1], kurā grozījumi izdarīti ar Otro papildu protokolu[2], kas parakstīts 1994. gada 30. decembrī, ņemot vērā Komisijas priekšlikumu, tā kā sarunu laikā, kas notika 1995. gada 27. un 28. novembrī, saskaņā ar Eiropas Līguma par tekstilizstrādājumu tirdzniecību starp Eiropas Kopienu un Bulgārijas Republiku Papildu protokola 1. panta 3. punktu Bulgārija paziņoja, ka tā ir gatava par vienu gadu paātrināt tarifu atcelšanu attiecībā uz Bulgārijas muitas tarifu 50. un 63. nodaļas produktiem, kas uzskaitīti Eiropas Līguma VI pielikumā, lai sasniegtu nulles nodokli 2001. gada 1. janvārī; tā kā apmaiņā pret to Bulgārija lūdza Eiropas Kopienu no 1996. gada 1. janvāra samazināt ievedmuitas nodokli, kas Kopienā saskaņā ar Eiropas Līguma 4. protokolu piemērojams tiem tekstilizstrādājumiem, uz ko attiecas kombinētās nomenklatūras XI iedaļa (50. līdz 63. nodaļa) un kuru izcelsmes valsts ir Bulgārija, līdz likmei, kas ir vienāda ar divām septītajām daļām no pamatnodokļa likmes; tā kā ir nepieciešams apstiprināt šo Trešo papildu protokolu, IR PIEŅĒMUSI ŠO LĒMUMU. 1. pants Ar šo Eiropas Kopienu vārdā tiek apstiprināts Trešais papildu protokols, ar ko groza Eiropas Līgumu starp Eiropas Kopienām un to dalībvalstīm, no vienas puses, un Bulgārijas Republiku, no otras puses. Trešā papildu protokola teksts ir pievienots šim lēmumam. 2. pants Ar šo Padomes priekšsēdētājam ir tiesības iecelt personu, kam piešķirtas pilnvaras parakstīt šo Trešo papildu protokolu Eiropas Kopienas vārdā. Padomes priekšsēdētājs Eiropas Kopienas vārdā sniedz paziņojumu par visu nepieciešamo procedūru izpildi. Luksemburgā, 1996. gada 22. aprīlī Padomes vārdā priekšsēdētājs S. Agnelli [1] OV L 358, 31.12.1994., 3. lpp. [2] OV L 378, 31.12.1994., 2. lpp.
Oficiālais Vēstnesis L 061 , 12/03/1996 Lpp. 0031 - 0031



Padomes Lēmums (1996. gada 26. februāris) par konvencijas par Alpu aizsardzību (Alpu konvencija) slēgšanu (96/191/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 130.s panta 1. punktu saistībā ar 228. panta 2. punktu un 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Komisija Kopienas vārdā ir iesaistījusies sarunās, kuru mērķis ir Konvencijas par Alpu aizsardzību (Alpu konvencija) slēgšana; tā kā minētā konvencija Kopienas vārdā tika parakstīta 1991. gada 7. novembrī; tā kā konvencijas slēgšana ir daļa no Kopienas iesaistīšanās ar vides aizsardzību saistītajās starptautiskajās darbībās, kas ieteiktas Padomes 1992. gada 16. decembra rezolūcijā par Eiropas Kopienu piekto rīcības programmu vides jomā; tā kā Alpu aizsardzība ir svarīga problēma visām dalībvalstīm ekonomikas, sociālo un ekoloģisko problēmu pārrobežu rakstura dēļ Alpu teritorijā; tā kā tādēļ Kopienai jāapstiprina minētā konvencija; tā kā, lai atļautu ātru minētās konvencijas spēkā stāšanos, ir nepieciešams, lai dalībvalstis, kas ir parakstījušas šo Konvenciju, cik iespējams drīz pabeigtu ratifikācijas, pieņemšanas un apstiprināšanas procedūras, kas attiecas uz minēto konvenciju, lai dotu iespēju Kopienai un minētajām dalībvalstīm deponēt ratifikācijas, pieņemšanas un apstiprināšanas instrumentus, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā tiek apstiprināta Konvencija par Alpu aizsardzību (Alpu konvencija). Konvencijas teksts ir pievienots šim lēmumam. 2. pants Ar šo Padomes priekšsēdētājs ir pilnvarots iecelt personu (–as), kam Kopienas vārdā piešķirtas pilnvaras deponēt apstiprināšanas instrumentu Austrijas Republikai saskaņā ar konvencijas 12. pantu. Briselē, 1996. gada 26. februārī Padomes vārdā — priekšsēdētājs W. Lucchetti [1] OV Nr. C 278, 5.10.1994., 8. lpp. [2] OV Nr. C 18, 23.1.1995., 426. lpp. [3] OV Nr. C 110, 2.5.1995., 1. lpp. --------------------------------------------------